Nikkie de Jager

Nikkie de Jager (s. 2. maaliskuuta 1994 Wageningen, Alankomaat), joka tunnetaan paremmin YouTube-kanavanimellään NikkieTutorials, on hollantilainen meikkitaiteilija ja tubettaja. Hän sai online-suosiota vuonna 2015 sen jälkeen, kun hänen YouTube-videonsa "The Power of Makeup" sai paljon katsojia ja inspiroi monia muita videoita ihmisistä, jotka näyttävät kasvonsa meikillä tai ilman meikkiä. Tammikuussa 2021 hänen YouTube-kanavallaan oli 13,8 miljoonaa tilaajaa ja yli 1,4 miljardia videon katselukertaa.

Ura
De Jager latasi ensimmäisen videonsa YouTubeen vuonna 2008, katsottuaan MTV:n ”The Hills”-sarjaa ja inspiroiduttuaan Lauren Conradin meikeistä. Kaksi vuotta myöhemmin hän ilmoittautui meikkikurssille Amsterdamin B-akatemiaan. Hän allekirjoitti Colourfoon Agencyn kanssa sopimuksen vuonna 2011, joka teki hänestä ammatiltaan meikkitaiteilijan. 

Syksyllä 2013 hänestä tuli toinen päämeikkitaiteilija RTL 5:n sarjassa ”I Can Make You a Supermodel” yhdessä Paul Fisherin kanssa. De Jager jätti Colourfool Agency-yhtiön vuonna 2014, jotta hän voisi työskennellä freelance-hius- ja meikkitaiteilijana.

Talouslehti Forbes nimesi de Jagerin kymmenen parhaan kauneuden vaikuttajan joukkoon vuonna 2017. Samana vuonna hän voitti ”YouTube Guru”-palkinnon Shorty Awardseissa ja ”Choice Fashion/Beauty Web Star”-palkinnon Teen Choice Awardseissa. 

Vuonna 2017 De Jager latasi videon, jossa hän esitteli Prahassa sijaitsevan meikkibrändin perustamaa säätiötä, ja kertoi yrityksen käyttävän hänen imagoaan sekä kuvakaappausta videosta ”Power of Makeup” firman mainonnassa ja tuotteiden myymisessä ilman De Jagerin lupaa. Hän ilmaisi pettymyksensä yrityksen toimintaan ja siihen, että se valehteli antaessaan käsityksen, että De Jager käyttäisi yrityksen tuotteita.

Vuoden 2019 tammikuusta alkaen De Jager on toiminut Marc Jacobs Beauty -yhtiön globaalina kauneushoitajana. Yhtiö sanoi tiedotteessaan, että ”tässä uudessa roolissa Nikkie tutustuu yhtiön tuotekehitysprosessiin ja jakaa uskomattomansa kykynsä sekä asiantuntemuksensa tuottaa ainutlaatuista sisältöä ja taiteellisuutta maailmanlaajuisesti sekä Marc Jacobs Beautyn että hänen omilla sosiaalisen median kanavillaan”. 

De Jager aloitti 12. kesäkuuta 2020 Yhdistyneiden kansakuntien hyvän tahdon lähettiläänä.

Yhteistyöt
De Jager on tehnyt yhteistyötä muun muassa kauneusbrändien Ofran ja Maybellinen kanssa. Hänen ja Ofran vuonna 2017 yhteistyössä tehty kokoelma sisälsi kolme nestemäistä huulipunaa ja korostuspaletin. Joulukuussa 2019 hän teki yhteisvideon Lady Gagan kanssa mainostaakseen Gagan uutta meikkimerkkiä, Haus Laboratoriessia. Elokuussa 2020 De Jager julkaisi oman luomiväripaletin yhteistyössä Beauty Bayn kanssa. 

Eurovision laulukilpailu

10. helmikuuta 2020 ilmoitettiin, että De Jager tulee toimimaan online-juontajana Eurovision laulukilpailussa 2020, jotka oli tarkoitus järjestää Rotterdamissa, Alankomaissa. Kilpailu myöhemmin peruttiin koronaviruspandemian takia. Hän kuitenkin esiintyi 16. toukokuuta lähetetyssä Eurovision: Europe Shine a Light-ohjelmassa. 18. syyskuuta 2020 hänet vahvistettiin olevan yksi neljästä juontajasta vuoden 2021 kilpailussa. Hän oli ensimmäinen transsukupuolinen henkilö, joka oli juontanut kilpailua.

Yksityiselämä
De Jager julkaisi kanavallaan 13. tammikuuta 2020 videon, jossa kertoi olevansa transsukupuolinen. Hän kertoi videossa kertovansa asiasta, koska oli saanut viestejä, joissa uhattiin paljastaa asia. 

De Jagerin poikaystävä Dylan kosi häntä vuoden 2019 elokuussa, kun he olivat lomalla Italiassa. 

De Jager ja hänen kihlattunsa Dylan ryöstettiin 8. elokuuta 2020 aseella uhaten heidän omassa kodissaan Udenissa. Viranomaisten mukaan yksi asukas sai ruhjeita. Poliisi on kertonut tutkivansa asiaa ja ilmoittanut, että asiaan liittyen on tehty pidätyksiä. De Jager vahvisti kanavallaan, että ryöstäjät oltiin pidätetty. 

Lähteet

Luokka:Tubettajat
Luokka:Vuonna 1994 syntyneet
Luokka:Elävät henkilöt
Luokka:Alankomaalaiset henkilöt